

**Cynllun Busnes**

2018 - 2023





**Deio Jones**

*Yn seiliedig ar gostau & amcanbrisiau diweddaraf Mehefin 2018*



# **cynnwys:**

Manylion y Sefydliad ..............................................................................................................................2

Crynodeb Gweithredol ...........................................................................................................................3

Datgan ein Bwriad ..................................................................................................................................3

Cefndir: Gosod y Cyd-destun ................................................................................................................ 4

Y Galw: Adnabod yr Anghenion Lleol ................................................................................................... .5

Nodau ac Amcanion ...............................................................................................................................7

Y Prosiect .............................................................................................................................................10

Cyfleusterau a Gwasanaethau..............................................................................................................10

Ein Cynulleidfa Darged......................................................................................................................... 11

Ymchwil Marchnata ............................................................................................................................ 12

Marchnata a Chyfathrebu ................................................................................................................... 14

Strwythur Llywodraethol .................................................................................................................... 16

Swyddogion a Staff: ............................................................................................................................ 17

Y Cynllun Gweithredu ..........................................................................................................................18

Costau Cyfalaf ..................................................................................................................................... 19

Cynaliadwyedd Arianol ....................................................................................................................... 20

Cynllun Arianol 5 mlynedd................................................................................................................... 22

Asesiad Risk......................................................................................................................................... 23

ATODIADAU:........................................................................................................................................ 25

ATODIAD A:........................................................................................................................................ 25

ATODIAD B:........................................................................................................................................ 27

ATODIAD C:........................................................................................................................................ 30

ATODIAD CH:...................................................................................................................................... 32

ATODIAD D:........................................................................................................................................ 33

ATODIAD DD:...................................................................................................................................... 35

# **manylion y sefydliad:**

|  |  |
| --- | --- |
| Enw: | Hafod Ceiri |
| Rhif Cwmni: | 09563225 |
| Math o Gwmni: | *Private Limited Company by guarantee without share capital use of 'Limited' exemption.* |
| Rhif Elusen: | 1177001 |
| Cyfeiriad: | Tabor  Llithfaen  Pwllheli  Gwynedd  LL53 6NL |
| Rhif Cyswllt: | 01758 750202 |
| Ebost: | [hafodceiri@hotmail.com](mailto:hafodceiri@hotmail.com) |
| Cyfrifydd: | Gwyn Thomas and Co Ltd  1 Thomas Buildings  New Street  Pwllheli  Gwynedd  LL53 5HH |
| Ymddiriedolwyr (2018): | Parch. Pryderi Llwyd Jones (Cadeirydd)  Parch. Peter David James  Lisbeth Helen James (Ysgrifennyddes)  Ann Roberts  Iwan Edgar Jones  Michael Jonathan Parry  Y Cyng. Aled Jones |
| Pwyllgor Gwaith (2018): | Beryl Worsely (Trysorydd)  Alwyn Griffith  Eirwen Jones  Ffion Llywelyn  Kelvin Pleming  Sianelen Pleming  Rachel Settatree  Sion Ynyr |

# **crynodeb gweithredol:**

Yn dilyn astudiaeth dichonolrwydd o ardal Llithfaen a’r cylch yn 2013, adnabyddwyd yr angen am ddatblygiad fyddai yn creu adnodd cymunedol ac yn darparu gwasanaethau yn yr ardal wledig hon. Mae’r astudiaeth yn adnabod gweledigaeth ar gyfer dyfodol mwy cynaliadwy, ac yn gweld datblygu Canolfan Dreftadaeth fel cyfrwng adfywio economaidd i wella hyfywedd mentrau a busnesau y cylch, bodloni’r angen lleol am gyfleusterau a gwasanaethau, a gwella profiadau ymwelwyr.

Mae Capel Isaf Llithfaen yn adeilad rhestredig unigryw sydd nid yn unig yn yn nodwedd amlwg o dirlun Llithfaen, ond sydd hefyd wedi bod yn ganolog i fywyd cymdeithasol y pentref ers dechrau’r ganrif ddiwethaf. Mae’r adeilad bellach yn dirywio’n gyflym, ac yn peryglu dyfodol man addoli olaf y pentref.

Mae Cwmni Elusenol Hafod Ceiri wedi ei sefydlu er mwyn diogelu Capel Isaf, a datblygu canolfan dreftadaeth fydd yn gwasanaehu y gymuned gyfan. Mae’r cynllun busnes hwn yn amlinellu ein prif amcanion ac yn cyflwyno y cynllun gwaith ar strategaeth y byddwn yn ei ddilyn er mwyn gwireddu ein bwriad. Mae hefyd yn nodi'r strwythur llywodraethu a rheoli, ac yn rhoi dadansoddiad o gynlluniau lliniaru risg ar gyfer datblygiad a gweithrediad y Ganolfan.

# **datgan ein bwriad:**

Ein bwriad yw sefydlu menter fydd yn cyfrannu at adfywio’r gymuned leol yn ogystal a dehongli treftadaeth a diwylliant unigryw yr ardal. Bydd Hafod Ceiri hefyd yn diogelu a sicrhau dyfodol cynialadwy Capel Isaf Llithfaen fel man addoli ac adnodd cymunedol.

# **cefndir: gosod y cyd-destun:**

**Yr Ardal**

Mae Mynegai Amddifadedd Lluosog Cymru (2014) yn rhoi Llithfaen o fewn y 40% o wardiau mwyaf difreintiedig yng Nghymru. Mae ward Llanaelhaearn o fewn y 10% mwyaf difreintiedig yng Nghymru o safbwynt mynediad at wasanaethau sylfaenol, ac yn y 30-50% mwyaf difreintiedig o ran incwm.

Mae diweithdra yn broblem, ac yn effeithio hyder pobl yn eu gallu personnol ac yn eu cymunedau lleol gyda llawer o bobl ifanc yn symud i ffwrdd. Mae cysylltiadau cludiant cyhoeddus yn wan sydd hefyd yn effeithio gallu trigolion lleol i gael mynediad i wasanaethau.

Mae’r Llithfaen a’r ardal gyfagos yn rhan o AHNE Llyn. Ar gopa mynydd Ceiri gerllaw mae un o safleoedd cyn-hanesyddol pwysicaf a mwyaf godidog yng Nghymru sef bryngaer Tre’r Ceiri. Mae’r brif ffordd rhwng Caernarfon a Nefyn yn rhedeg trwy’r pentref, gyda Llwybr Arfordir Cymru a Llwybr y Pererinion eu dau yn denu cerddwyr i’r ardal trwy gydol y flwyddyn.

**Pentref Llithfaen:**

Pentref chwarelyddol yng Ngogledd Penrhyn Llyn yw Llithfaen, a ddatblygodd yn sgil agor chwareli Ithfaen yr Eifl yn yr 1870au. Ar un cyfnod roedd wyth o siopau, becws, tri chwmni bysys, tri chapel, eglwys ac ysgol yma. Yn dilyn cau y chwareli yn 1960au dirywiodd y boblogaeth, a’r llewyrch cymdeithasol a masnachol yn sgil hynny. Caewyd yr ysgol yn 1967, ac erbyn dechrau 1980au nid oedd ond un siop, tafarn ac un cwmni bysys ar ôl. Fel nifer o bentrefi ol-ddiwydiannol tebyg, mae’r pentref wedi wynebu nifer o heriau yn y blynyddoedd dilynnol.

Mae’r pentref erbyn hyn yn ymhyfrydu yn ei glwstwr o fentrau cydweithredol llwyddianus. Mae’r sefydliadau hyn yn hybu adfywiant cymunedol ac wedi datblygu adnoddau lleol, yn benodol Tafarn y Fic, Siop Gymunedol Pen y Groes, a’r Ganolfan Gymdeithasol sydd wedi ei lleoli yn yr hen ysgol.

Mae teimlad hefyd bod adfywiad yn digwydd yn y pentref, a nifer o deuluoedd ifanc yn symud i mewn. Credwn bod hyn yn digwydd yn sgil effaith bositif y mentrau cydweithredol ar economi, amgylchedd a delwedd y pentref.

**Y Sefydliad**

Mae ‘Hafod Ceiri’ yn gwmni elusenol sydd wedi ei sefydlu yn unswydd i ddatblygu ‘Capel Isaf’ yn Ganolfan aml bwrpas ar gyfer Llithfaen a’r ardal ehangach.

Caiff y cwmni ei reoli gan fwrdd o saith o ymddiriedolwr. Mae aelodau’r bwrdd yn meddu ar ystod eang o sgiliau cyfreithiol ac ariannol, yn ogystal a phrofiadau gwerthfawr o fyd busnes a datblygu mentrau cymdeithasol yng Ngogledd Orllewin Cymru.

Mae Pwyllgor gwaith gweithgar yn cynorthwyo’r gwaith gweithredol mewn rôl ymgynghorol i gefnogi’r prosiect.

**Capel Isaf**

Codwyd yr adeilad o garreg ithfaen leol yn 1905, a nid yw wedi cael ei addasu o gwbl ers y cyfnod hwn. Mae'n adeilad unigryw sydd yn nodwedd iconig yn y tirlun, ac yn werthfawr fel crair hanesyddol yno ei hun. Disgrifir tu mewn y capel gan CADW fel ‘*gofod trawiadol i eistedd tua 700, wedi ei gynllunio yn ofalus yn ganolbwynt crefyddol a chymdeithasol i'r gymuned gyfan mewn amser o ffyniant economaidd yn sgil y diwydiant chwareli yn yr ardal.*

Mae’r capel yn Adeilad Rhestredig Gradd II\* sef, ‘*adeilad arbennig o bwysig, yn fwy na diddordeb arbennig*.’ Fe’i rhestrwyd oherwydd ansawdd dyluniad y tu mewn gan gynnwys y seddau pren yn y galeri. ’Nodwedd unigryw i'r capel yw'r ffaith bod rhan ddwyreiniol o'r galeri wedi ei adeiladu yn arbennig ar gyfer y ddau gôr llwyddiannus oedd yn y pentref ar y pryd.

Mae nifer fechan o aelodau yn dal i addoli ar y Sul, ac mae gweithgarwch Cristnogol ehangach yn datblygu gyda phobol ifanc yr ardal yn rheolaidd.

Mae dirywiad syfrdanol wedi bod i gyflwr y capel yn ystod y flwyddyn ddiwethaf. Mae’r dirywiad i strwythur allanol yr adeilad yn golygu fod y gwynt a’r glaw yn achosi niwed sylweddol i gyflwr mewnol yr adeilad. Mae angen cymeryd camau brys i ddiogelu nifer o briodweddau unigryw a nodedig sydd o dan fygythiad.

Mae’r Capel yn eiddo i’r Eglwys Bresbyteraidd yng Nghymru. Mae wedi bod ar werth ers nifer o flynyddoedd bellach, ond er peth diddordeb ni lwyddwyd i ganfod prynwr. Mae ymddiriedolwyr y capel a’r Henaduriaeth yn barod iawn i gydweithio gyda Hafod Ceiri er mwyn sicrhau a diogelu dyfodol i’r adeilad ac addoliad yn yr ardal. Mae trefniadau mewn llaw i drosglwyddo’r ased ar brydles o 99 mlynedd i gwmni Hafod Ceiri.

# **y galw: adnabod yr anghenion lleol**

Rhwng 2013-2017 mae gwaith sylweddol wedi ei wneud ar adnabod anghenion lleol drwy gyfrwng astudiaeth dichonolrwydd, holiaduron, ac ymgynghoriaethau lleol (Gweler ‘**Atodiad A**’).

Mae adeilad rhestredig Capel Isaf yn dirywio yn gyflym ac os na bydd camau brys yn cael eu cymeryd mae perygl gwirioneddol y caiff yr adeilad iconig yma a’i nodweddion unigryw eu colli am byth. Byddai adfail mor amlwg yn adlewyrchu’n wael ar y pentref, heb son am y niwed i amgylchedd esthetig yr ardal.

Bydd unrhyw ddirywiad pellach yn nghyflwr yr adeilad hefyd yn fygythiad i’r unig fan addoli sy’n goroesi yn Llithfaen heddiw.

Mae Llithfaen yn bentref gwledig lle mae diweithdra yn broblem a diffyg cyfleoedd i drigolion lleol. Mae’r awdurdodau lleol wedi adnabod yr angen am gyfleon hyfforddi galwedigaethol i baratoi pobl ifanc yn well am y byd gwaith, annog mentergarwch a chynnig lleoliadau gwaith a chefnogi gyda’r broses o gychwyn busnes cynaliadwy. Mae galw hefyd am am ganolfanau ar gyfer cynnal rhagleni gwirfoddol megis Gwobr Dug Caeredin (DofE).

Mae diffyg gwasanaethau sylfaenol yn effeithio ar y boblogaeth gyfan, yn enwedig gan fod cysylltiadau trafnidiaeth gyhoeddus gwan yn cyfyngu ar allu pobl i deithio i gael mynediad iddynt.

Mae gan y pentref boblogaeth sy'n heneiddio a sydd mewn perygl o arwahanrwydd cymdeithasol ac unigedd oherwydd y diffyg gwasanaethau, trafnidiaeth ac incwm pensiwn isel. Prin hefyd yw'r cyfleoedd sydd gan y pentref ar gyfer trigolion anabl ac ar gyfer y rheini sydd ag anableddau dysgu cymhedrol. Mae Adran Oedolion, Iechyd a Llesiant, Cyngor Gwynedd yn croesawyu adnodd sy’n mynd i estyn allan ac i helpu pobol gyda’u iechyd corfforol, iechyd meddwl a llesiant emosiynol.

Does dim un man yn yr ardal yn dehongli hanes bryngaer nodedig ‘Tre’r Ceiri,’ sy’n denu rhwng 7,000 a 10,000 y ymwelwyr yn flynyddol, gyda nifer sylweddol o’r rhain yn ymweld a Llithfaen. Mae Ardal Harddwch Naturiol Eithriadol Llŷn wedi adnabod Tre’r Ceiri ymysg y priodweddau hanesyddol yn yr ardal sydd angen eu diogelu ac mae un o'r prif lwybrau i'r fryngaer yn cychwyn o Capel Isaf.

Yn ogystal a’r ymwelwyr hyn mae nifer fawr o gerddwyr yn dilyn Llwybr yr Arfordir, a bydd hyn yn cynyddu wedi i gysylltiad newydd gael ei sefydlu rhwng Pwllheli a Llithfaen i greu cylchdaith arfordirol Llyn. Mae’r pentref hefyd ar un o’r ddwy briffordd i benrhyn Llyn, gyda nifer fawr o ymwelwyr yn gyrru a beicio drwadd pob blwyddyn. Mae angen datblygiad lleol i alluogi’r pentref i elwa ar ei leoliad fel ‘porth i Lyn,’ er mwyn datrys rhai o’r problemau economaidd a chymdeithasol sy’n bodoli.

Mae bryngaer Tre’r Ceiri hefyd yn bwysig wrth i ysgolion ddatblygu y Cwricwlwm Cymreig ac astudio cyfnodau hanes cynnar ein cenedl. Dengys ymgynghoriad ag ysgolion lleol yn 2016 bod angen am adnoddau dysgu yn ymwneud a threftadaeth leol.

Mae bwlch mawr yn y darpariad sydd ar gael i drigolion fedru dysgu am eu hanes a'u treftadaeth leol. Mae angen diogelu a gofalu bod lleoedd nodedig fel Tre'r Ceiri yn cael y sylw haeddiannol. Y farn gyffredinol yw nad yw'r ardal yn gwneud digon i hyrwyddo ei threftadaeth unigryw ac i addysgu trigolion ac ymwelwyr am y dreftadaeth honno.

Yr ydym hefyd yn adnabod angen i ddiogelu casgliad llafar gwerthfawr o eiddo'r cyn athro a newyddiadurwr Ioan Mai Evans. Mae’ cyfan wedi eu recordio ar dapiau 'reel to reel', casetiau, lluniau, sleidiau a dogfennau papur. Mae’r casgliad unigryw yn dehongli hanes a diwylliant ardal penrhyn Llŷn o oes sydd wedi mynd yn angof, gan gynnwys ffeiriau, diwylliant llofft stabal, baledi, a bywyd amaethyddol, chwarelyddol a morwrol y penrhyn.

# **nodau ac amcanion:**

* Diogelu dyfodol adeilad hanesyddol iconig Capel Isaf Llithfaen

.

* + Diogelu strwythur adeiladol yr adeilad.
  + Cadw nodweddion unigryw a chymeriad arbennig yr adeilad
  + Sicrhau cynaladwyedd hirdymor yr adeilad.
* Hybu adfywio economaidd lleol:
  + Datblygu cyfleon cyflogaeth yn y cylch.
  + Datblygu a manteisio ar y diwydiant twristiaeth.
  + Datblygu hyder cymunedol & annog mentergarwch.
  + Darparu gwasanaethau ychwanegol i’r gymuned leol.
* Hybu treftadaeth a diwylliant lleol:
  + Dehongli treftadaeth a diwylliant unigryw yr ardal.
  + Galluogi ystod eang o bobl i ddysgu am eu treftadaeth.
* Sicrhau man addoli parhaol ym mhentref Llithfaen:
  + Sicrhau lle addas a phwrpasol i addoli yng Nghapel Isaf Llithfaen.

# **Y prosiect:**

Ymgymerwyd a Gwerthusiad Opsiynnau (Gweler **‘ATODIAD B’**)er mwyn ystyried yr holl opsiynau a adnabyddwyd trwy’r broses o ymgynghori. Mae’r prosiect terfynnol wedi lunio yn dilyn y gwaith trylwyr yma.

Bydd y prosiect yn ymygymeryd a’r gwaith cynnal a chadw brys sydd ei angen er mwyn diogelu strwythur adeiladol Capel Isaf, a rhwystro unrhyw ddifrod pellach i’r nodweddion unigryw, yn benodol y Galeri a seddau’r cor.

Yna byddwn yn mynd ati i adfer a chadw nodweddion arbennig y capel yn ol cyngor a gofynnion arbenigol, a statws y Capel fel Adeilad Rhestredig Gradd II\*. Bydd rhain yn cynnwys y nenfwd a nodweddion pensaernïol gwerthfawr eraill megis seddi'r dwyrain a'r eisteddle o'r ugeinfed ganrif gynnar a gynlluniwyd i eistedd dau gor y pentref.

Ar ol ymgymryd a’r gwaith diogelu ac adfer, byddwn yn addasu yr adeilad er mwyn galluogi dablygiad Canolfan Dreftadaeth amlbwrpas dros ddau lawr. Bydd y llawr cyntaf yn cael ei ddatblygu yn awditoriwm a gofod perfformio 300 sedd trawiadol, fydd yn addas ar gyfer amrywiaeth o ddigwyddiadau, perfformiadau, ac fel stiwdio recordio.

Ar lawr gwaelod y capel byddwn yn datblygu canolfan dreftadaeth, sinema fechan, caffi, a dwy uned waith fydd yn cefnogi datblygiad mentrau newydd yn y pentref. Yn y festri bydd ystafell gyfarfod ar gyfer addoli wythnosol. Bydd hefyd dwy uned yn darparu llety i ymwelwyr.

Byddwn yn cyflogi staff er mwyn datblygu cyfres o weithgareddau, digwyddiadau, a gwireddu’r cynllun busnes hirdymor. Y bwriad yw sefydlu canolfan hunangynhaliol fydd yn cynnal swyddi a darparu gwasanaethau i’r gymuned ac ymwelwyr fel ei gilydd am flynyddoedd i ddod.

# **cyfleusterau a gwasanaethau:**

**Crynodeb o Gyfleusterau’r Ganolfan**

* **Awditoriwm** 300 sedd fydd yn darparu gofod aml bwrpas ar gyfer cynhebryngau, priodasau, cymanfaoedd, cyngherddau, eisteddfodau, recordio, ac unrhyw ddigwyddiad lle mae angen lle gwag sylweddol.
* **Caffi** gyda golygfeydd o lechwedd Llithfaen tuag at yr arfordir fydd yn gwasanaethu trigoion lleol ac ymwelwyr, yn ogystal a darparu cyfleusterau arlwyo ar gyfer digwyddiadau’r Ganolfan.
* **Canolfan ddehongli** ar gyfer bryngaer Oes yr Haearn Tre'r Ceiri. Bydd hefyd yn arddangos a chyflwyno agweddau amrywiol o dreftadaeth a hanes lleol a chenedlaethol.
* **Sinema** fechan amlbwrpas yn eistedd tua 20 fydd yn dangos ffilmiau poblogaidd, cynnal partion plant, ar gael i ddangosiadau preifat, ac yn adnodd dehongli ychwanegol i’r Ganolfan Dreftadaeth. Bydd hefyd yn darparu sgrinniau llai a chyfrifiaduron ar gyfer darparu ar gyfer gemau aml-berson.
* **Dwy uned wyliau** yn darparu llety sylfaenol o safon, gan dargedu teuluoedd a grwpiau bychan yn bennaf.
* **Tair uned busnes** a fydd yn cefnogi datblygiad mentrau newydd yn y pentref.
* **Ystafell addoli** bwrpasol i sicrhau defnydd parhaus gan y gynulleidfa bresennol. Gall yr ystafell yma gael ei defyddio hefyd fel **gweithdy addysgol** yn ystod yr wythnos.

**Crynodeb o wasanaethau ac adnoddau arfaethedig y Ganolfan**

Ein bwriad yw darparu ystod eang o weithgareddau treftadaeth yn ychwanegol i brif wasanaethau y ganolfan, gan cynnwys:

* Clwb Cinio i’r Henoed
* Gwasanaeth ‘Pryd ar Glud.’
* Ysgol Sul.
* Clwb CIC.
* Teithiau cerdded dan arweiniad
* Gweithdai amrywiol.
* Sesiynau Ysgolion.
* Mapiau tywys.
* Llyfrynnau byr ar hanes lleol, Gwynedd a Chymru.
* Pecynnau addysgol.
* Cysylltiad WiFi band eang.
* Man cyfarfod a chanolfan i grwpiau allanol yn darparu lle dan do os yw’r tywydd yn anffafriol, cyfleusterau toiledau, a chaffi i fwyta eich bwyd eich hun neu fwyd wedi ei ddarparu.

# **cynulleidfa darged:**

Gellir rhannu cynulleidfa darged Hafod Ceiri i bump prif grwp:

***Trigolion Llithfaen***: Rhagwelir bydd y gymuned leol yn gwneud defnydd cyson o’r mwyafrif o’r adnoddau heblaw yr unedau gwyliau.

***Y Gymuned Ehangach*** fydd yn defnyddio yr awditoriwm yn benodol ar gyfer mynchu digwyddiadau torfol, yn ogystal a’r caffi a’r ganolfan ddehongli. Bydd y caffi yn fan cyfarfod ac yn denu pobol a gweithwyr yn yr ardal sydd yn pasio ac angen paned neu frecwast sydyn.

***Ymwelwyr*** gan cynnwys cerddwyr a beicwyr, fydd yn ymweld â Hafod Ceiri yn bennaf er mwyn defnyddio’r ganolfan ddehongli a’r caffi. Bydd ymwelwyr sy’n aros yn yr unedau gwyliau hefyd yn debygol o ddefnyddio’r sinema a’r awditoriwm os oes digwyddiad ymlaen. Rhagwelir bydd rhain hefyd yn ymweld a Thafarn y Fic a’r Siop yn ystod eu arhosiad.

***Mudiadau, grwpiau ac ysgolion***: Ymweliadau penodol i ddefnyddio adnoddau a chynnal gweithgareddau yn yr awditoriwm, y ganolfan ddehongli a’r gweithdy addysgol. Rhagwelir bydd rhai o’r grwpiau hyn yn gwneud defnydd o’r caffi yn ogystal.

**Busnesau**: Byddwn yn targedu busnesau a gweithwyr yn benodol ar gyfer annog defnydd o’r unedau busnes yn Hafod Ceiri.

# **Ymchwil Marchnata:**

***Y Farchnad Leol.***

Mae poblogaeth Llithfaen yn weddol fychan ac yn gymharol ddifreintiedig, er hyn mae hi yn gymuned sydd a hanes o gynnal a chefnogi mentrau Cymedeithasol llwyddianus megis Siop Gymunedol Pen y Groes, Y Ganolfan Gymunedol, a thafarn gymunedol gyntaf Y Deyrnas Unedig - Tafarn y Fic. Mae 27 o unigolion wedi datgan diddordeb mewn gwirfoddoli yn Hafod Ceiri yn barod.

Mae ymgynghoriad a dargedodd bob cartref yn y pentref yn dangos fod y mwyafrif yn hynod gefnogol i’r fenter. Roedd pawb yn datgan y byddent yn defnyddio Hafod Ceiri i ryw raddau, yn bennaf y caffi, y ganolfan ddehongli a’r awditoriwm.

Mae hefyd niferoedd cyson o weithwyr Cartrefi Cymunedol Gwynedd yn y pentref yn gweithio yn y pentref ac mae nhw yn enghraifft o bobol sydd angen paned, brechdan a.y.y.b.

Marchnad benodol ar gyfer gweithgareddau fydd ysgolion, grwpiau a chymdeithasau. Dengys cyfarfodydd diweddar dan nawdd Canolfan Hanes Uwch Gwyrfai fod angen dybryd am adnoddau sydd yn trosglwyddo ein gwir hanes i blant ein hysgolion. Gellir cyrraedd Hafod Ceiri mewn tua awr o unrhyw fan yng Nghwynedd a mae ysgolion ledled y sir wedi dangos diddordeb trwy lythyr i fanteisio ar adnoddau y ganolfan.

Yn ddiweddar mae gwasanaeth cludiant cymunedol O Ddrws i Ddrws wedi sefydlu cynllun cludiant cyhoeddus o amgylch Pen Llŷn i hwyluso mynediad pobl i gyrraedd atyniadau ac mae potensial i gysylltu Llithfaen a’r daith bws.

Ymgymerwyd ac Asesiad ‘SWOT’ i ganfod cryfderau, gwendidau, bygythiadau a chyfleoedd sydd yn gysylltiedig a chynllun arfaethiedig Hafod Ceiri (Gweler **ATODIAD C**).

|  |  |
| --- | --- |
| **Adnabod Rhwystrau** | |
| Rhwystr i fynychu gweithgaredd | Datrysiad |
| Anabledd corfforol | Bydd mynediad anabl i bob rhan o’r adeilad gan gynnwys y llofft. Bydd gwirfoddolwyr gerllaw petai person anabl yn dod i’r Ganolfan heb ofalwr. |
| Y to hŷn ddim eisiau mynd allan yn y nos. | Bydd ein rhaglen weithgareddau yn sicrhau bod rhai gweithgareddau yn digwydd yn y prynhawniau. |
| Y to hŷn yn teimlo’n unig | Yr ydym yn bwriadu cynnal clwb cinio unwaith yr wythnos gan baratoi pryd ‘set’ am bris gostyngol. |
| Cael trafferth darllen print ar fyrddau arddangos | Bydd cyflwyniadau iPad ar gyfer yr arddangosfa mewn ieithoedd gwahanol fydd yn goresgyn y broblem ieithyddol ond hefyd yn rhoi mynediad i wybodaeth i bobol sydd yn cael anhawster darllen llawer o brint. Bydd rhannau o’r arddangosfa hefyd yn weledol iawn. |

***Y Farchnad Ymwelwyr***

Mae ymwelwyr dyddiol yn farchnad fwy o lawer a phoblogaeth Dwyfor oddeutu 28 000 (ffigyrau 2012 yn 27 749). Mae’r boblogaeth yma yn chwyddo yn sylweddol yn ystod yr Haf. Gyda Llithfaen ar y brif ffordd o Gaernarfon i Aberdaron mae Hafod Ceiri mewn man delfrydol ar gyfer manteisio ar y ‘passing trade.’

Yn ôl *‘Strategaeth Twristiaeth Arfordirol Llywodraeth Cynulliad Cymru’* cerdded yw’r gweithgarwch mwyaf poblogaidd o bell ffordd (69% yn cymryd rhan yn y gweithgarwch yma ar wyliau). Ategir hyn gan *‘Ymchwil Proffil Twristiaeth Treftadaeth – Gwynedd a Chonwy’* mai ymweliadau hanesyddol 27% a cherdded (25%) sydd ar y brig.

Mae’r pentref ar Lwybr y Pererinion i Aberdaron ac Enlli, ac hefyd ar Lwybr yr arfordir. Mae ffigyrau cerddwyr y llwybr yn dangos cynnydd cyson yn y defnydd ohono a chyda arbenigwyr twristiaeth yn darogan cynnydd mewn cerdded fel modd o hamddena mae cyfle i Hafod Ceiri fanteisio ar y duedd yma yn economaidd.

Mae ymwelwyr sydd yn aros yn yr ardal yn dod, fel rheol, o bellach i ffwrdd, nifer helaeth yn dod o Ewrop. Yn ôl *‘Archwiliad Rheoli a Marchnata Cyrchfannau Gwynedd’* mae 38% yng Ngwynedd ar ymweliad byr, 36% yn cymryd eu prif wyliau yma a 25% fel ail wyliau.

Y prif resymau dros ymweld yw golygfeydd a chefn gwlad (54%) yr arfordir (48%) ymweld eildro (44%) heddwch a llonydd (35%) ymweld ag atyniadau (28%). Gellir mwynhau y rhain i gyd yn Hafod Ceiri fel ymwelydd ar hap, ymwelydd dydd neu ymwelydd sy’n aros yn yr adeilad.

Mae 855 o leoedd aros yn Nwyfor. 16.6% yn garafannau neu hostel, 70.4% yn hunan arlwyo, 1.1% yn ‘funkhouse’ ac 11.9% yn le aros sy’n cael gwasanaeth glanhau a.y.y.b. Bydd Hafod Ceiri yn ateb gofyn am y ddau fath diwethaf o leoedd aros.

Mae ein rhagamcanion yn adnabod tuedd yn Nwyfor o gael tymor gwyliau penodol o Ebrill i Hydref sydd yn wahanol i’r duedd ym Meirionnydd ac Arfon lle mae’r tymor gwyliau yn tueddu i fod yn hirach.

Dywed yr adrodddiad hefyd bod prinder yn Nwyfor o leoedd aros sy’n cael gwasanaeth glanhau a.y.y.b. Mae *‘Proffil Ymwelwyr Gwynedd’* yn atgyfnerthu canfyddiadau holiadur 2017 Hafod Ceiri bod y mwyfrif o ymwelwyr yn aros am 5 noson yn yr ardal ac hyn gwario ar gyfartaledd £27 y pen yn ddyddiol.

Mae Llwybr Plas Glyn y Weddw wedi denu 55,004 o gerddwyr yn ystod y cyfnod Ionawr 2015 – Ionawr 2016 . Mae Oriel Plas Glyn y Weddw wedi llwyddo i ddenu rhagor o gerddwyr i’r llwybr ddrwy ddatblygu atyniad ychwanegol i drigolion lleol ynghŷd ag ymwelwyr a’r ardal.



**Mae ein holiaduron ymwelwyr yn y pentref yn dangos fod:**


* 94% o ymwelyr yn datgan bysant yn defnyddio caffi / canolfan dreftadaeth.
* 50% ddim yn ymwybodol o Dre’r Ceiri.
* 56% efo diddordeb mewn unedau aros, yn enwedig os byddai cyfleusterau eraill megis caffi, ystafell sychu, sinema & arddangosfa yn yr un adeilad.
* 65% efo diddordeb mewn teithiau tywys, naill ai gyda arweinydd neu drwy gyfrwng deunydd dehongli a chyfarwyddiadau.
* 58% a diddordeb defnyddio yr awditoriwm a 44% yn y sinema, gyda’r nifer helaeth o atebion negyddol yn cwestiynnu os byddai eu hymweliad yn cyd-fynd efo’r digwyddiadau.
* Y galw mwyaf am lety i deuluoedd, gyda canran llai i grwpiau.
* Galw mawr am frecwast, cymhedrol am brydau gyda’r nos, a llai am becynnau bwyd.


Mewn un holiadaur roedd 32 o’r 40 ymateb yn dweud y byddai ganddynt ddiddordeb mewn aros mewn uned yn Hafod Ceiri.

**Tablau**

Rheswm am ymweld a’r ardal. Gofynion penodol?



Pa weithgareddau fyddai yn eich denu? Pa ddigwyddiadau hoffech e’u gweld?



**Ysgolion:**

Mae Menter a Busnes wedi cynnal ymholiadau anffurfiol gyda nifer o athrawon sydd yn gweithio ar hyd y Gogledd er mwyn sefydlu pwynt prisio addas ar gyfer diwrnod o’r fath. Yr adborth a gafwyd yn nol oedd bod cyllidebau ar gael gan bob ysgol i wneud y fath actifedd, ond bod panel o lywodraethwyr yn gwneud fel arfer yn cymeradwyo unrhyw benderfyniad. Yr unig eithriad i hyn yw o fewn ysgolion preifat, yn ogystal ag athrawon o fewn ysgolion cyhoeddus sydd yn arbenigo mewn ymdrin â disgyblion ag ymddygiad heriol.

Yn ddiddorol, doedd dim gwrthwynebiad i’r syniad o godi oddeutu £10 y pen ar gyfer y fath sesiwn, cyn belled fod strwythur eglur i’r diwrnod, a bod y profiad dysgu yn gweddu gyda’r newidiadau sydd ar y gweill yn rhoi sail bwysicach i elfennau creadigol o fewn y cwricwlwm newydd.

**Busnesau**

Gan ystyried lleoliad Llithfaen a’r pellter o gnewyllyn gweinyddol Gwynedd yng Nghaernarfon (a Phorthmadog), un sector addas i’w dargedu yw y diwydiant gwasanaethau cymdeithasol a gofal cartref. Mae nifer helaeth o’r cwmnïau ag elusennau sydd yn gweithredu o fewn y maes yma yng Ngwynedd wedi eu lleoli yn bennaf yn ardal Arfon, ond mae’n gynyddol ofynnol i’r mudiadau hyn estyn eu gwasanaethau allan ymhellach i Ddwyfor a Meirionnydd, gan gynnwys cael mynediad at stafelloedd cyfarfod cyfrinachol ac adnoddau addas ar gyfer unigolion anabl.

Mae posib cynnig yr unedau ar sail fwy hyblyg i fusnesau a mudiadau sydd angen swyddfa neu stafell gyfarfod yn achlysurol. Y gwendid gyda’r model hwn yn Llithfaen yw diffyg niferoedd busnesau lleol i gymharu ac ardaloedd poblog Caerdydd neu Wrecsam, lle mae’r fformat ‘desg boeth’ a safle cyd-weithio yn dueddol o weithio orau. Er hyn mae ystryriaethau posib i Hafod Ceiri:

**Ffigyrau Lleol:**

* + Mae’r Fic yn gwerthu tua 25 pryd pan fyddant yn gwneud bwyd gyda’r nos yn yr Haf.
  + Mae trosiant Siop Pen y Groes tua £68 000

**Adnabod bylchau yn y farchnad.**

* Mae’r gweithgareddau torfol mawr y gellir eu cynnig yn y Ganolfan Gymunedol a Tafarn y Fic yn gyfyngedig oherwydd diffyg ystafelloedd addas.
* Mae adborth gan ymwelwyr a thrigolion lleol yn nodi bod diffyg gwybodaeth ac elfenau teithiau yn yr ardal
* I ymwelwyr sydd yn cerdded Llwybr y Pererinion a Llwybr yr Arfordir, nid oes lle am luniaeth na gorffwys am y 10 milltir rhwng Clynnog Fawr a Nefyn.
* Does dim llefydd i eistedd lawr am fwyd a diod, neu gyfarfod yn ystod y dydd.
* Nid oes unedau busnes yn y pentref.
* Diffyg cyfleusterau ar gyfer gweithgareddau y gwasanaethau cymdeithasol & gofal yn y cartref.
* Nid oes sinema yn agosach na Pwllheli.

# **marchnata a chyfathrebu:**

Byddwn yn sicrhau lleiafswm o 4 awr yr wythnos tuag at angehnion marchnata cyffredinol*.* Bydd ein hymgyrch farchnata yn ddwyieithiog ac yn cynnwys amrediad o hyrwyddo traddodiadol a digidol.

Byddwn yn marchnata yn annibynnol, gan gomisiynu cymorth allanol i’r rheolwr prosiect yn ogystal a defnyddio gwirfoddolwyr. Er mwyn gwneud y gorau o amser unrhyw fudiad allanol, dylai rhan o’u cyfarwyddyd fod i roi annogaeth ag arweiniad i’r unigolion mewnol a cynorthwyo iddynt magu dealltwriaeth llawn o’r anghenion marchnata.

Byddwn hefyd yn marchnata ar y cyd efo partneriaid sydd yn anelu at yr un gynulleidfa, megis Plas Carmel, Fforwm Treftadaeth Gwynedd, ac Ecoamgueddfa Llyn. Byddwn yn cydweithio gyda sefydliadau diwylliannol a chymunedol amrywiol gyda dolenni ar wefannau partneriaid eraill.

Bydd gwefan bwrpasol yn cael ei datblygu a’i ddiweddaru’n rheolaidd i rannu gwybodaeth am y Ganolfan. Byddwn yn annog defnydd o’r wefan ar gyfer gwybodaeth am ddigwyddiadau diwylliannol ac i archebu ticedi.

Bydd angen sicrhau fod y gweithgareddau a ddatblygir yn cyd-fynd a’r Cwricilwm Addysg Cymreig a’r Siarter Iaith er mwyn targedu y farchnad ysgolion & sefydliadau cyhoeddus.

Byddwn yn targedu mudiadau megis Merched y Wawr (18 cangen yn Nwyfor), cymdeithasau capel a.y.y.b. i ddod i Hafod Ceiri fel ymwelwyr dydd neu gyda’r nos gan gynnig pecyn o weithgaredd a phaned fel bo’r gofyn. Byddwn hefyd yn targedu ymwelwyr, a cherddwyr yn arbennig.

Byddwn yn hyrwyddo treftadaeth yr ardal ochr yn ochr a’r ymgyrch farchnata. Bydd hyn yn annog diddordeb pobl yng ngweithgareddau’r ganolfan ac yn ffordd i ni hyrwyddo hanes a diwylliant lleol i bobl sydd heb (neu ddim yn gallu) ymweld a’r ganolfan eu hunain.

Bydd y cyhoeddusrwydd ynghlwm a’r digwyddiadau yn debygol o gael dylanwad ehangach a pharhaol, gan ei gwneud yn debygol y bydd pobl am weld beth sydd mor arbennig am Lŷn.

*Byddwn yn cytuno i arddangos cydnabyddiaeth a glynu wrth drefniadau brandio yr ariannwyr ar bob achlysur.*

|  |  |  |  |
| --- | --- | --- | --- |
| **Y Cynllun Marchnata** | | | |
| **Dull Marchnata** | **Cynulleidfa Darged** | **Hyrwyddo:** | **Amledd** |
| Posteri mewn lleoliadau amlwg lleol. | * Trigolion Llithfaen * Ymwelwyr | * Digwyddiadau | Fel yr angen. |
| Cylchlythyr Cyfeillion Hafod Ceiri. | * Trigolion Llithfaen * Y Gymuned ehangach * (Cyn) Ymwelwyr * Mudiadau, Grwpiau ac Ysgolion. | * Digwyddiadau * Cyfleusterau * Cynnydd | Chwarterol |
| Eitemau yn y papurau bro lleol: ‘Llanw Llŷn’ a’r ‘Ffynnon.’ | * Trigolion Llithfaen * Y Gymuned ehangach | * Digwyddiadau * Cyfleusterau * Cynnydd * Treftadaeth | Misol |
| Eitem chwarterol yn newyddlen ‘Llythyr Llithfaen.’ | * Trigolion Llithfaen | * Digwyddiadau * Cyfleusterau * Cynnydd * Treftadaeth | Chwarterol |
| Rhwydweithiau partneriaid a chyfeillion. | * Trigolion Llithfaen * Y Gymuned ehangach * Ymwelwyr * Mudiadau, Grwpiau ac Ysgolion * Busnesau | * Digwyddiadau * Cyfleusterau * Treftadaeth | Fel yr angen |
| Google – My Business | * Ymwelwyr * Mudiadau, Grwpiau ac Ysgolion * Busnesau | * Lleoliad * Cyfleusterau | Diweddaru fel yr angen |
| Cyfryngau Cymdeithasol: Facebook | * Trigolion Llithfaen * Y Gymuned ehangach * Ymwelwyr | * Digwyddiadau * Cyfleusterau * Lleoliad * Treftadaeth | * Ymateb Dyddiol / |
| Safle Gwe: | * Trigolion Llithfaen * Y Gymuned ehangach * Ymwelwyr * Mudiadau, Grwpiau ac Ysgolion * Busnesau | * Digwyddiadau * Cyfleusterau * Lleoliad * Treftadaeth | * Diweddaru dyddiol / wythnosol |
| Gwefanau Allanol: | * Ymwelwyr * Busnesau | * Cyfleusterau | * Fel yr angen |
| Hysbysebion yn y wasg. | * Ymwelwyr * Busnesau * Mudiadau, Grwpiau ac Ysgolion | * Cyfleusterau | * Fel yr angen |
| Arwyddion Traffig Brown | * Ymwelwyr | * Lleoliad | * Wythnosol / fel yr angen. |
| Arwyddion ar lwybrau cerdded & maesydd parcio ymwelwyr. | * Ymwelwyr | * Cyfleusterau * Lleoliad | * N / A |

# **strwythur llywodraethol:**

Mae Strwythur Llywodraethu a hierarchaeth bendant wedi ei sefydlu ar gyfer rheoli y prosiect hwn, yn ogystal a gweithredoedd eraill cwmni Hafod Ceiri fel y dangosir yn *‘Ffigwr 1’* isod.



Mae dyletswyddau a chyfrifoldebau y grwpiau llywodraethol fel a ganlyn:

**Bwrdd yr Ymddiriedolwyr** sydd yn atebol am holl weithredoedd, materion ariannol a chyfreithiol Hafod Ceiri fel cwmni ac elusen (noder mae dim ond 4 o’r 7 ymddiriedolwr sy’dd ar fwrdd yr elusen). Caiff aelodau’r bwrdd eu hethol yn y Cyfarfod Cyffredinnol blynyddol.

**Y Pwyllgor Gwaith** sydd yn gyfrifol am gymeryd ho benderfyniadau strategol, ynghyd a rheoli gweithgareddau Hafod Ceiri. Os bydd anghydfod byddwn yn dod i benderfyniad trwy bleidleisio. Pleidlais fwrw y Cadeirydd sydd yn cario os ydi’r bleidlais yn gyfartal. Bydd y Pwyllgor gwaith hefyd yn gyfrifol am reoli y staff trwy rol y Cadeirydd fel rheolwr llinell. Caiff y Cadeirydd ei ethol yn y Cyfarfod Cyffredinnol blynyddol.

**Is Bwyllgor Ariannol:** Bydd yr is-bwyllgor yma yn cyfarfod dan arweiniad y trysorydd ac yn gweinyddu arian grantiau a chyllid Hafod Ceiri ei hun. Bydd adroddiad o’r is-bwyllgor yn cael ei gyflwyno i’r Pwyllgor Gwaith yn fisol gan y trysorydd.

**Is-Bwyllgor Gweithgareddau**: Datblygu gweithgareddau ymgysylltu yn ystod camau cyntaf y prosiect, ac wedyn yn datblygu gweithgareddau Hafod Ceiri pan fydd y Ganolfan yn agored. Bydd adroddiad o’r is-bwyllgor yn cael ei gyflwyno i’r Pwyllgor Gwaith yn fisol. Bydd yr is-bwyllgor yn cyfarfod dan gadeiryddiaeth Rheolwr y Ganolfan, ond hyd nes y bydd swyddog wedi ei benodi bydd ysgrifennydd y Pwyllgor Gwaith yn gyfrifol am weinyddu yr is-bwyllgor yma.

**Is Bwyllgor Cyhoeddusrwydd a Chyfathrebu**: yn cyfarfod i ddatblygu cyfeillion, gwefan a chynlluniau cyhoeddusrwydd a marchnata yn gyffredinol. Bydd adroddiad o’r is-bwyllgor yn cael ei gyflwyno i’r Pwyllgor Gwaith yn fisol. Bydd yr is-bwyllgor yn cyfarfod dan gadeiryddiaeth Rheolwr y Ganolfan, ond hyd nes y bydd swyddog wedi ei benodi bydd ysgrifennydd y Pwyllgor Gwaith yn gyfrifol am weinyddu yr is-bwyllgor yma.

*Bydd* ***Swyddog Adfywio Cyngor Gwynedd*** *ar gael i roi cyngor ac arweiniaid i’r Ymddiriedolwyr a’r Pwyllgorau Gwaith fel yr angen*

# **swyddogion a staff:**

**Mae strwythur rheolaeth a** hierarchaeth staff y ganolfan wedi ei nodi yn glir isod yn *‘Ffigwr 2.’*



Erbyn bod y Ganolfan yn weithredol bydd **Rheolwr Canolfan** llawn amser ei benodi. Bydd yn adrodd i’r Pwyllgor Rheoli ac yn atebol i gadeirydd y Pwyllgor Rheoli, sef ei reolwr llinell.

Bydd cyfrifoldebau Rheolwr y Ganolfan yn cynnwys rheoli'r gweithgareddau o ddydd i ddydd a hyrwyddo'r Ganolfan a'i chyfleusterau. Bydd y Rheolwr yn rhan annatod o lwyddiant y gweithrediadau drwy annog datblygiad busnes, denu ymwelwyr a chwsmeriaid, trefnu digwyddiadau a gweithdai, a paratoi ar gyfer digwyddiadau torfol. Bydd y Rheolwr hefyd yn reolwr llinell ar weddill staff y ganolfan:

* **Rheolwr y Caffi**: Yn gyfrifol am reoli pob agwedd o’r caffi ar ran y Pwyllgor Gwaith, yn ogystal a bod yn reolwr llinell ar gyfer y **staff arlwyo** rhan amser.
* **Staff arlwyo** yn gweithio yn y caffi (Rhan Amser).
* **Staff Glanhau** (Rhan Amser).
* **Swyddog Gweinyddol.** (Rhan Amser).
* **Gwirfoddolwyr.**

# **y cynllun gweithredu:**

|  |  |  |  |
| --- | --- | --- | --- |
|  | **Gweithred** | **Disgrifiad & Tasgau Allweddol** | **Cerig Milltir** |
| **Cam 1** | Sefydlu a datblygu y prosiect. | * Creu cynlluniau penseirniol. * Prisio y gwaith. * Datblygu cynllun busnes. * Codi arian ar gyfer Cam 2 & 3. | * Cynllun Prosiect Cynhwysfawr * Sicrhau arian ar gyfer diogelu ac adfer yr adeilad |
| **Cam 2** | Diogelu y strwythur adeiladol Capel Isaf | * Trwsio y to * Waliau * Drysau a Ffenestri | * Rhwystro unrhyw ddirywiad pellach i’r adeilad a’r nodweddion rhestredig unigryw. |
| **Cam 3** | Datblygu y cam nesaf: | * Gwirio dichonoldeb y Cynllun Busnes * Addasu a diweddaru y cynlluniau. * Adnabod trefn gweithredu Cam 4. * Codi arian ar gyfer Cam 4. | * Cynllun Busnes & Cynllun Prosiect cyfoes. * Cynllun Gweithredu Manwl ar gyfer Cam 5. * Sicrhau arian ar gyfer Cam 5. |
| **Cam 4** | Datblygu’r adeilad | * Adfer adeilad y Capel (Gan gynwys creu llawr uchaf, unedau busnes & adfer y nodweddion arbennig.) * Adfer adeilad y Festri. * Datblygu’r unedau gwyliau. * Datblygu’r caffi. * Gwaith Allanol. | * Holl nodweddion arbennig y Capel wedi eu hadfer. * Strwythur yr adeilad wedi ddatblygu * Caffi, unedau gwyliau, stafell addoi a’r unedau busnes yn barod. |
| **Cam 5** | Lawnsio menter Hafod Ceiri | * Penodi Staff * Agor i’r Cyhoedd * Trefnu Gweithgareddau, digwyddiadau etc | * Hafod Ceiri wedi ei sefydlu fel Canolfan Dreftadaeth gynaliadwy. |
| **Cam 6** | Datblygu adnoddau’r Ganolfan Dreftadaeth: | * Codi arian. * Datblygu y Ganolfan Ddehongli * Datblygu y Sinema | * Y Ganolfan dreftadaeth wedi ei chwblhau * Y sinema/ystafell dechnoleg ar agor. |



# **costau cyfalaf:**

Mae’r costau cyfalaf ar gyfer y pecynau gwaith wedi eu prisio fel a ganlyn, (Ffigyrau yn seiliedig ar gostau gan ‘Adeiladol Cyf’ & ddim yn cynnwys TAW: Gweler ‘**ATODIAD CH’**).

|  |  |  |
| --- | --- | --- |
| **Cam** | **Eitem:** | **Cost:** |
| Cam 2 | Atgyweirio | £225,000 |
| Cam 4 | Festri | £40,000 |
| Unedau Gwyliau | £102,500 |
| Capel | £475,000 |
| Caffi | £272,500 |
| Gwaith Allanol | £105,000 |
| Cam 6 | Canolfan Dreftadaeth | £100,000 (Amcangyfrif yn unig) |
| Sinema / Stafell Dechnoleg | £50,000 (Amcangyfrif yn unig) |
|  | **Cyfanswm:** | **\*£1,270,000** |

Rydym wedi adnabod y ffynonellau ariannol canlynol er mwyn gwireddu y gwaith atgyweirio. Byddai angen bod yn llwyddianus efo o leiaf 3 o’r 5 cais arianol.

|  |  |  |
| --- | --- | --- |
| **Ffynhonell:** | **Cyfraniad:** | **Penderfyniad:** |
| Yr Henaduriaeth: | £40,000 | TBC |
| CADW: | £50,000 | Awst 2018 |
| H.B. Allen Charitable Trust: | £100,000 | Gorffennaf 2018 |
| The Garfield Weston Foundation: | £70,000 | Awst 2018 |
| HLF: Ein Treftadaeth: | £70,000 | 2018 |
| **Cyfanswm:** | **£320,000** |  |

Byddwn yn canolbwyntio ar adnabod a sicrhau yr arian yma yn chwarter olaf 2018 a 2019 (***Cam 3***). Yn ogystal a hyn, mae £128,000 ar gyfer datblygu y caffi wedi ei adnabod yn barod trwy RCDF. Mae hwn hefyd yn cynnwys ariannu **Rheolwr y Caffi** am y flwyddyn gyntaf.

# **cynaliadwyedd ariannol::**

Pan fydd pob agwedd o’r Ganolfan Dreftadaeth wedi sefydlu bydd y fenter yn creu incwm o gyfuniad o ffynonellau gwahannol;

* Y Caffi (+ siop)
* Unedau aros
* Awditoriwm
* Sinema
* Unedau busnes
* Gweithdai addysgol

Yn ein llif arian yr ydym wedi gosod cyllideb sydd heb fod yn uchelgeisiol o gwbl. Rydym wedi ystyried yn ofalus rhag gor-amcanu ar gyfer llwyddiant, ac wedi bod yn geidwadol wrth brisio. Ein bwriad yw bod yn gystadleuol ac yn realistig ar gyfer sicrhau dyfodol hyfyw i Hafod Ceiri, ond hefyd adlewyrchu yr angen i gefnogi mudiadau a gwasanaethau ar gyfer pobol leol *(Gweler Atodiad D am restr o brisiau arfethiedig).*

Rhaid cofio hefyd y bydd niferoedd yr ymwelwyr yn sicr o wneud gwahaniaeth i incwm ac elw Hafod Ceiri, yn enwedig yn yr Haf.

Yr ydym wedi cynnal dadansoddiad sensitifrwydd ar incwm y caffi gan mai dyma yw prif ffynhonnell incwm Hafod Ceiri yn y model presennol. Yr ydym wedi amcangyfrif elw y caffi ar 65% (Heb gynnwys costau staff). Mae’r ffigyrau yma wedi eu costio dros bum diwrnod yr wythnos (260 diwrnod y flwyddyn), ond disgwyir y byddwn ar agor 7 diwrnod yr wythnos yn ystod yr haf.

Pris ‘Paned’: £2

Pris ‘Pryd Bwyd’: £7

|  |  |  |  |
| --- | --- | --- | --- |
|  | **Nifer prydau a phaneidiau** | **Incwm** | **Elw ar 65%** |
| **Amcangyfrif Isel** | 2,600 paned mewn blwyddyn (10 / diwrnod)  1,300 pryd bwyd ( 5 / diwrnod) | £14,300 | £9,295 |
| **Amcangyfrif presennol** | 5,200 paned mewn blwyddyn (20 / diwrnod)  2,600 pryd bwyd (10 / diwrnod) | £28,600 | £18,590 |
| **Amcangyfrif uchel** | 7,800 paned mewn blwyddyn (30 / diwrnod).  3,900 pryd bwyd (30 / diwrnod). | £42,900 | £27,885 |

Yn ychwanegol, bydd y Cyfeillion yn gallu codi arian ychwanegol yn achlysurol trwy weithgareddau megis:

* Ocsiwn Addewidion (ysgol fechan leol wedi codi £3 000 yn ddiweddar – cododd Oriel Glyn y Weddw £25 000 drwy ocsiwn addewidion drefnwyd drwy’r ‘Cyfeillion’).
* Trefnu ras fawr y tri chopa. (£1 000)
* Raffl flynyddol (£1 500)

Wrth greu y cynllun ariannol rydym wedi gwneud amryw o ragdybiaethau wedi eu selio ar y gwaith ymchwiliad y farchnad, cyngor a dderbynwyd gan y bwrdd, a chostau a dderbynwyd. Mae’r rhagdybiaethau canlynol wedi eu defnyddio ar gyfer costau blynyddol y prif eitemau gwariant & incwm*: Noder nad yw’r cynlluniau hyn yn cymeryd i ystyriaeth TAW oherwydd natur elusennol y sefydliad.*

|  |  |
| --- | --- |
| **Gwariant** | |
| **Eitem:** | **Cost / Rhagdybiaeth:** |
| Cyflog Rheolwyr y Ganolfan: (5 diwrnod wythnos) | £26,700 / blwyddyn |
| Cyflog Rheolwr y Caffi: (5 diwrnod / wythnos) | £19,080 / blwyddyn |
| Staff Achlysurol: | 24 awr yr wythnos @ 7.50 / awr (Gaeaf)  48 awr yr wythnos @ 7.50 / awr (Haf) |
| Hyfforddiant & Costau Gwirfoddowyr | £2,000 / blwyddyn |
| Datblygu Gwefan | @£5000 (& £500 / blwyddyn i gynnal a chadw). |
| Cyfieithu | £1200 / blwyddyn |
| Swyddog Marchnata | @£250 y dydd. |
| Ffioedd Proffesiynol | @£300 y dydd. |
| Yswiriant | @£2500 / blwyddyn (Cyfnod Adeiladu)  @£2000 / blwyddyn ar ol hynu. |
| Ynni, Dwr, Ffon, Rhyngrwyd | £7,500 / blwyddyn |
| Cynnal a Chadw | £2,500 / blwyddyn erbyn y 3ydd flwyddyn. |

|  |  |
| --- | --- |
| **Incwm** | |
| **Llif incwm** | **Rhagdybiaethau** |
| Caffi | * 65% elw (heb gynnwys costau staff) * Incwm blynyddol o £28,600 yn y 3ydd flwyddyn * Blwyddyn Gyntaf = 60% incwm * 2il Flwyddyn = 80 incwm |
| Llety Gwyliau | * 40% llawn yn y flwyddyn gyntaf @ £80 / noson * 50% llawn yn yr ail flwyddyn @£80 / noson * 60% llawn yn y 3edd flwyddyn @£80 / noson |
| Unedau Busnes | * 1 x Tenant llawn amser neu ddefnydd cyfatebol yn y flwyddyn gyntaf. * 2 x Tenant llawn amser neu ddefnydd cyfatebol erbyn yr 2il flwyddyn |
| Llogi Galeri | * x4 yn y flwyddyn gyntaf. * x8 yn yr 2il flwyddyn * x12 yn y 3ydd flwyddyn. |
| Cyngerdd / Digwyddiad | * Elw Cyngerdd Mawr @£1500 (Blwyddyn 1 x 3, bl 2 x 3,bl 3 x3) * Elw Cyngerdd Canolig @£1000 (Blwyddyn 1 x 1, bl 1 x 1,bl 3 x1) * Elw Cyngerdd Bach @£500 (Blwyddyn 1 x 2, bl 2 x 2,bl 3 x2) |
| Siop | * @£100 elw / mis yn y flwyddyn gyntaf * @£150 elw / mis yn yr 2il flwyddyn. * @£200 elw / mis yn y 3ydd flwyddyn |
| Sinema | * Blwyddyn gyntaf ar ol sefydlu: 12 x parti @£100 & 6 x dangosiad preifat (neu ddigwyddiad cyfatebol) @£60 |
| Gweithdai Addysgol | * 6 sessiwn ½ diwrnod @£90 cyn sefydlu’r ganolfan dreftadaeth * 12 sessiwn ½ diwrnod @£90 ar ol sefydlu’r ganolfan dreftadaeth. |
| Gweithgareddau | * Teithiau Tywys, ffeiriau, clwb cinio, etc |
| Codi Arian | * Raffl, ras mynydd, rhoddion, cyrfaniadau gwirfoddol yn Ganolfan Dreftadaeth etc |



Gweler ‘**ATODIAD DD’** am fanylion y llif arian arfaethiedig rhwng 2018-23.

**Asesiad Risg**

|  |  |  |  |  |  |
| --- | --- | --- | --- | --- | --- |
|  | **RISG** | **EFFAITH** | **TEBYGOL-**  **RWYDD** | **MESURAU RHEOLI CYFREDOL** | **CYFRIFOLDEB ARWEINIOL** |
| R1 | Methu sicrhau arian ar gyfer diogelu strwythur adeiladol Capel Isaf ac adfer yr adeilad a’i nodweddion. | * Adeilad yn dirywio * Nodweddion arbennig mewn cyflwr gwael * Cynllun Hafod Ceiri ddim yn digwydd. | Canolig | * Ceisio am arian o ffynhonellau amrywiol * Ffurfio ceisiadau trylwyr * Rhannu’r gwaith yn becynnau gwaith llai | Bwrdd ymddiriedolwyr. |
| R2 | Methu sicrhau arian ar gyfer datblygu y ganolfan dreftadaeth. (neu agweddau penodol ohono). | * Cynllun Hafod Ceiri ddim yn datblygu * Colli Fffydiau incwm. | Canolig | * Ceisio am arian o ffynhonellau amrywiol * Ffurfio ceisiadau trylwyr * Rhannu’r gwaith yn becynnau gwaith llai * Ystyried effaith colli ffrydiau incwm. | Bwrdd ymddiriedolwyr. |
| R3 | Costau adeiladu yn codi yn annisgwyl. | * Diffyg arian i gwblhau y gwaith. * Peryglu dyfodol y fenter. | Canolig | * Cynllunio a phrisio trylwyr a gofalus. * ‘Safegurds’ yng nghytundeb y contractwr, ee cytuno cost penodedig. | Bwrdd ymddiriedolwyr. |
| R4 | Diffyg rheolaeth ariannol. | * Gwastraff arian. * Methu cydymffurfio ac amodau grant. * Diffyg cynllunio ariannol. | Isel | * Penodi aelod penodol o’r Pwyllgor Gwaith i fod yn atebol am faterion ariannol. * Sefydlu Is-Bwyllgor Arianol. * Penodi staff i reoli cyllidebau y busnes. | Pwyllgor Gwaith i gychwyn, wedyn Is-Bwyllgor Ariannol & Rheolwr y Ganolfan.. |
| R5 | Diffyg cefnogaeth grantiau refeniw yn y dyfodol. | * Y prosiect yn methu cario mlaen. * Y cwmni yn gyfrifol am ased anghynaladwy. | isel | * Datblygu a gweithredu cynllun busnes hunangynhaliol a hyfyw. | Pwyllgor Gwaith i gychwyn, wedyn Is-Bwyllgor Ariannol & Rheolwr y Ganolfan.. |
| R6 | Methiant agwedd(au) penodol o’r cynllun busnes yn effeithio ffrydiau incwm. | * Cynllun Ariannol anghynaliadwy. | Canolig | * Datblygu ffrydiau incwm amrywiol i warchod yn erbyn methint agwedd benodol o’r cynllun busnes. * Sefydlu cronfa arian wrth gefn. | Pwyllgor Gwaith i gychwyn, wedyn Is-Bwyllgor Ariannol & Rheolwr y Ganolfan.. |
| R7 | Gwasgfa Economaidd. | * Cynllun Ariannol anghynaliadwy. * Methu ariannu gweithgareddau – a felly lleihad mewn incwm. | Isel | * Datblygu ffrydiau incwm amrywiol i warchod yn erbyn methint agwedd benodol o’r cynllun busnes. * Sefydlu cronfa arian wrth gefn. | Pwyllgor Gwaith i gychwyn, wedyn Is-Bwyllgor Ariannol & Rheolwr y Ganolfan.. |
| R8 | Problem reciwtio swyddogion cymwys. | * Diffyg rheolaeth o weithgareddau’r gnolfan * Ansawdd isel i’r gweithgareddau a’r gwasanaethau. | Isel | * Proses recriwtio drylwyr. * Hysbysebu y swydd yn eang. * Ail-hysbysebu os oes angen | Pwyllgor Gwaith |
| R9 | Problem recriwtio gwirfoddolwyr. | * Anodd cynnig amrediad eang o weithgareddau a gwasanaethau | Canolig | * Nifer o wirfoddolwyr wedi eu hadnabod yn barod o weithgareddau ymgysylltu. * Cysylltu gwirfoddoli gyda profiad gwaith. * Datblygu cyfleoedd sy’n apelio i’r gynulleidfa leol. | Rheolwr y Ganolfan |
| R10 | Colli aelodau allweddol o Fwrdd yr Ymddiriedolwyr a’r Pwyllgor Gwaith. | * Gadael bylchau yn sgiliau y bwrdd. | Canolig | * Recriwtio aelodau newydd i’r bwrdd. * Rhannu sgiliau a phrofiadau rhwng aelodau. * Peidio dibynnu yn ormodol ar unigolion. | Cadeirydd y Pwyllgor Gwaith. |
| R11 | **Y**mwelwyr a chynulleidfaoedd ar gyfer digwyddiadau ddim mor uchel ac y raagfynegwyd. | * Ffrwd incwm ddim yn perfformio fel y rhagamcanwyd | Canolig | * Recriwtio Rheolwr y Ganolfan i ddatblygu digwyddiadau o ansawdd. * Marchnata cyson ac effeithiol. (Gan gynnwys cefnogeth allannol) * Cynnal ymchwil y farchnad i adnabod anghenion y gynulleidfa. | Rheolwr y Ganolfan |
| R12 | Dim digon o arbenigedd i redeg Hafod Ceiri yn effeithiol. | * Y cynllun ddim yn cyrraedd ei botensial | Isel | * Recriwtio swyddogion cymwys. * Adnabod bylchau trwy drefn rheoli perfformiad. * Paratoi rhaglen hyfforddiant. | Rheolwr prosiect a’r pwyllgor gwaith. |
| R13 | Y gweithgareddau ddim yn apelio at ymwelwyr i Lŷn. | * Ffrydiau incwm ddim yn perfformio fel y rhagamcanwyd. | Isel | * Recriwtio Rheolwr y Ganolfan i ddatblygu digwyddiadau o ansawdd. * Marchnata cyson ac effeithiol. (Gan gynnwys cefnogeth allannol) * Cynnal ymchwil y farchnad i adnabod anghenion y gynulleidfa. | Rheolwr y Ganolfan |
| R14 | Efallai y bydd y Ganolfan yn parhau'n ddiethr i ymwelwyr posibl ac efallai y caiff ei hanghofio gan drigolion lleol | * Ffrydiau incwm yn dioddef. | Isel | * Marchnata cyson ac effeithiol. (Gan gynnwys cefnogeth allannol). * Adolygu parhaus o’r cynllun marchnata. | Rheolwr y Ganolfan. |

**Atodiad A**

**Crynodeb o’r gwaith ymchwil a ymgymerwyd rhwng 2013 -2017 i adnabod yr anghenion lleol:**

|  |  |
| --- | --- |
| **Gwaith Ymgynghorol.** | **Anghenion sydd wedi eu hadnabod** |
| **Astudiaeth Dichonolrwydd (2013)** | Creu dyfodol cynaliadwy i’r capel |
| Angen cyfrwng adfywio economaidd |
| Angen cyfleusterau a gwasanaethau |
| Angen gwella profiadau ymwelwyr |
| **Cyfarfod y Ganolfan (2014)** | Unedau aros |
| Canolfan ddehongli Tre’r Ceiri yn arbennig |
| Caffi |
| Unedau busnes |
| Cadw’r galeri fel neuadd |
| Cadw lle i’r ysgol Sul a’r capel |
| **Holiaduron** | Hanner yr ymatebion yn ymwybodol o Dre’r Ceiri |
| 94% yn mynd i ddefnyddio’r caffi |
| 94% am gymryd mantais o’r ganolfan ddehongli |
| Roedd y rhan fwyaf o’r ymatebion yn cael gwyliau cyffredinol |
| 56% am wneud defnydd o uned aros |
| 56% am ddefnyddio sinema |
| 58% am fynychu neuadd gyngerdd/berfformio |
| 65% am gymryd rhan mewn teithiau tywys. |
| **Targedu pob aelwyd yn y pentref (2017)** | Angen cydweithio efo’r Ganolfan |
| Angen cydweithio efo’r Fic |
| Angen sicrhau lle parcio digonol |
| **Holiadur cerddwyr (2017)** | Angen manteisio ar y golygfeydd |
| Angen paratoi ar gyfer cerddwyr |
| Angen datblygu ymwybyddiaeth o hanes lleol |
| 80% yn dweud eu bod am aros yn yr unedau. |
| Rhan fwyaf o’r ymatebion angen aros am wythnos |
| Angen Wi-fi effeithiol |
| Ystafell sychu yn dderbyniol |
| Angen brecwast a chinio |
| Rhai o’r gweithgareddau – hanes lleol, teithiau, arddangosfeydd, defnyddio cynnyrch lleol |
| Rhai digwyddiadau poblogaidd: crefftau traddodiadol, ffair fwyd, arddangosfa gelf, cyngherddau, cerddoriaeth fyw. |
| **Arddangosfa ‘Llithfaen Ddoe a Heddiw’** | Gwelwyd yr angen i wirfoddoli a bod yn rhan o’r prosiect |
| Angen atgyfodi y bws cinio |
| Dosbarthiadau cyfrifiadur |
| Angen diwallu anghenion henoed |
| Angen cael bob oed yn y gymuned i gydweithio. |
| Defnyddio cynnyrch lleol |
| Angen ar gyfer gwarchod plant |
| Cydweithio ag atyniadau eraill |
| Cychwyn mentrau newydd megis cwmni drama |
| Unedau busnes ar gyfer pobol ifanc |
| Cyfleoedd i aelodau bregus o’r gymuned. |

**Atodiad B**

**Gwerthusiad Opsiynau**

|  |  |  |
| --- | --- | --- |
| **Opsiwn** | **Oblygiadau** | **Penderfyniad** |
| Gwneud dim | * Dim newid i economi lleol y Gymuned * Cyfleoedd hyfforddi/Gwaith yn lleol yn aros yr un fath. * Dim cyfleoedd i’r gymuned ehangach fanteisio ar weithgareddau fydd yn cael ei gynnig gan Hafod Ceiri. * Colli cyfle i adfywio ardal ymhellach trwy godi hyder trigolion yn eu hardal a balchder yn eu bro. * Y capel yn cael ei golli a’r holl nodweddion unigryw sy’n rhan ohono. Adroddiad arbenigwr ar nenfydau capeli wedi dotio at y gwaith cywrain sydd yn y capel. * Treftadaeth leol yn aros yr un fath. * Y gynulleidfa sydd yn addoli yn y capel, yn cynnwys yr ysgol Sul yn gorfod dod i ben. | Mi fyddai’n anodd iawn dygymod a hyn heb drio gwneud rhywbeth. |
| Ymgorffori’r prosiect ar raddfa llai yn y Ganolfan Gymdeithasol. | * Ni ellid sicrhau y ffrydiau incwm fyddai yn deillio o’r awditoriwm, caffi, sinema gan bod y Ganolfan yn llawer llai. * Byddai elfen fawr o’r adfywiad ddaw yn sgil y prosiect yn cael ei golli gan nad oes lle yn y Ganolfan. * O roi elfen fechan o ddehongli yn y Ganolfan byddem yn colli lle i weithgareddau sydd yn digwydd yn y Ganolfan yn barod e.e. clybiau henoed, Urdd, Aelwyd. * Ni fyddai hyn o gymorth i’r addoli presennol sydd yn digwydd yn y festri. | Byddai elfennau pwysig o’r prosiect, oedd wedi dod yn syniadau gan y Gymuned, yn gorfod cael eu colli gan bod y lle sydd ar gael yn llawer llai. Byddai problemau parcio yn amlygu eu hunain yn y Ganolfan gan bod hynny yn bodoli yn barod i raddau. |
| Ymgorffori’r siop i’r prosiect yma. | * Byddai angen colli yr elfen o unedau busnes fydd yn rhoi cyfle i unigolion fentro i fyd busnes neu ddefnyddio ‘hot-desking’. Byddai incwm yr unedau busnes yn cael ei golli. * Byddai y diddordeb sydd gan rai sydd wedi ymateb i’r holiaduron ac am ddatblygu busnesau o’r newydd yn colli cyfle i fentro. * Bydd elfen o siop yn Hafod Ceiri fydd ddim yn cystadlu â’r siop gymunedol gan y byddwn yn gwerthu nwyddau pwrpasol ar gyfer ymwelwyr â’r Ganolfan ddehongli yn bennaf. * Byddai’n haws i’r aelodau sydd yn rhedeg y siop ac ar bwyllgor Hafod Ceiri drefnu gwirfoddolwyr petai’r ddau weithgaredd ar yr un safle. | Efallai, os na fydd galw am unedau busnes bod hwn yn opsiwn i’r dyfodol i uno’r ddau brosiect. |
| Gwireddu prosiect llai uchelgeisiol fydd ond yn diogelu yr adeilad ar gyfer addoli gan sefydlu canolfan gymdeithasol yn y lle gwag. | * Byddai hyn yn effeithio yn negyddol ar y Ganolfan Gymdeithasol. * Byddai’n anodd cynnal y trefniant i’r dyfodol gan na fyddai ffrydiau incwm i ddiogelu y prosiect. | Anodd cyfiawnhau cynaladwyedd i’r dyfodol. |

|  |  |  |
| --- | --- | --- |
| **Opsiwn** | **Oblygiadau** | **Penderfyniad** |
| Sefydlu meithrinfa yn lle yr unedau busnes | * Roedd hwn yn un opsiwn oedd wedi dod i’r amlwg yn yr ymgynghori cychwynnol. * Roedd gwraig leol yn gwarchod plant yn breifat. Erbyn hyn nid yw yn gwneud y gwaith. * Roedd teimlad y byddai yn anodd iawn rheoli rheolau iechyd a diogelwch ac amddiffyn plant efo’r holl weithgareddau eraill sydd yn digwydd yn Hafod Ceiri ac y byddai’n anodd sicrhau diogelwch y plant yn y feithrinfa ar bob achlysur. | Anodd ei weld yn plethu i’r cynllun yma. |
| Cadw’r capel fel ag y mae | * Roedd hyn yn elfen bwysig iawn o’r dechrau gan bod y galeri mor unigryw. * Roedd yn her meddwl beth allen ni ei gynnwys yno fyddai yn dod ac incwm heb ddifethau dim arno. | Cyfaddawdu trwy gadw’r Galeri fel ag y mae. |
| Caffi | * Dod ag incwm * Y to hŷn eisiau gwasanaeth tebyg i’r bws cinio. * Angen yn yr Haf yn sicr ar gyfer caffi i gerddwyr a.y.y.b. * Gweithwyr hefyd yn y gaeaf yn chwilio am baned a rôl bacwn cyn cychwyn ar waith. Mae nifer o weithwyr yn y pentref yn aml gan bod nifer o dai Cartrefi Cymunedol yma. * Yr angen yn yr ardal am ‘bryd ar glud’ – Porthmadog yw’r lle agosaf sy’n darparu’r gwasanaeth. | Ymgorffori yn y cynllun. |
| Sinema | * Angen am rhyw ffurf ar adloniant. * Aelod o’r Gymuned wedi bod mewn sinema fechan yn Seland Newydd. * Darparu adnodd ychwanegol i Hafod Ceiri fydd yn cynhyrchu incwm o le gwahanol (partion plant, dangosiadau ffilm). | Ymweld ag Adloniant Maelor a chael sgwrs efo Cell B Blaenau Ffestiniog a’i ymgorffori yn y cynllun. |
| Cadw lle i addoliad ac yn arbennig ar gyfer yr Ysgol Sul. | * Her i ymgorffori hyn yn y cynllun heb ddefnyddio gormod o le gwag na fyddai yn cynhyrchu incwm. | Ymgorffori yn y cynllun gan glustnodi lle llai (ysgoldy) ond bod adnoddau Hafod Ceiri i gyd ar gael yn ddibynnol ar y cytundeb ddrafftiwyd ac ymddiriedolwyr y capel (Atodiad 4).  Defnyddio yr ysgoldy hefyd fel ffynhonnell cynhyrchu incwm trwy ddefnyddio’r ystafell ar gyfer gweithgareddau addysgol hefyd yn ystod yr wythnos. |
| Unedau aros | * Cynhyrchu incwm * Her i ymgorffori yn y cynllun heb bod gweithgareddau y Ganolfan yn amharu ar yr unedau aros a’r unedau aros yn amharu ar yr addoliad. * Trafodaeth ar unedau aros neu ‘bunkhouse’ yn ystod yr ymgysylltu. | Nant Gwrtheyrn newydd sefydlu bunkhouse felly wedi mynd am opsiwn bod ein unedau yn cysgu teulu ond bod opsiwn i dynnu gwelyau i lawr i gysgu 8 ymhob un ar gyfer grwpiau o gerddwyr a.y.y.b.  Angen ‘soundproofio’ y rhan hon o’r datblygiad. |
| Hook ups | * Incwm bychan ychwanegol a chynnig gwasanaeth | Ddim yn y cynllun terfynol |
| Ystafell wlyb. | * Cynnig gwasanaeth ychwanegol i gerddwyr/beicwyr yn dilyn holiadur 2017. | Ddim yn y cynllun terfynol |

**Atodiad C**

**Asesiad ‘SWOT’**

|  |  |
| --- | --- |
| **Asesiad SWOT Hafod Ceiri** | |
| **Cryfderau** | **Gwendidau** |
| * Mae’r prosiect wedi gwreiddio yn y gymuned a’r Pwyllgor yn adnabod y bobl; * Mae’r tîm gydag amrediad o brofiad a brwdfrydedd sydd ei hangen i weithredu’r prosiect yn llwyddiannus; * Mae’r prosiect yn hybu mwynhad a dealltwriaeth o’r diwylliant, hanes a’r amgylchedd leol; * Mae lleoliad y prosiect yn cynnig llawer o fanteision, megis cydestun Tre Ceiri a chymeriad pentref chwarelyddol; * Mae’r prosiect yn cynnig amrediad o wasanaethau ac yn galluogi’r Capel agor allan eu gweithgareddau i’r gymuned; * Mae lefel uchel o gefnogaeth tuag at y prosiect yn lleol. | * Mae’r nifer o ymwelwyr yn dibynnu ar ymgyrch farchnata effeithiol; * Bydd nifer o fynychwyr yn dibynnu ar gynnwys rhaglen o weithgareddau a digwyddiadau; |
| **Cyfleoedd** | **Bygythiadau** |
| * I gyfrannu at ddatblygu’r pecyn ehangach o atyniadau yn Llŷn; * I leihau’r bylchau mewn gwasanaethau, sgiliau a’r economi; * I gynyddu cyhoeddusrwydd i Llithfaen a’r cylch fel cyrchfan ymwelwyr yn ystod a thu allan i’r tymor twristiaeth; * I gyfrannu tuag at economi lleol a chefnogi cyfleon gwaith anuniongyrchol. | * Llai o bobl yn cymryd y cyfleoedd gwirfoddoli; * Llai o grantiau a gwasanaethau yn ystyried tlodi gwledig. |

**Atodiad CH**

**Costau Adeiladu**

**Atodiad CH**

**Rhestr Brisio Arfaethiedig**

|  |  |  |
| --- | --- | --- |
| **Cyfleuster** | **Gwasanaeth** | **Pris** |
| Ystafell Ddosbarth (+ y Ganolfan Ddegongli) | * Sesiwn Addysgiadol & Gwaith Maes | £5 y pen |
| * Teithiau Tywys | £3 y pen |
| * Gweithdai | £4 y pen |
| Unedau Busnes | * Llogi desg (dyddiol) * Defnydd o we band-eang | £12 y diwrnod |
| * Llogi desg am hyd at 5 diwrnod y mis * Defnydd o we band-eang | £50 y mis drwy archeb sefydlog |
| * Llogi desg am hyd at 5 diwrnod y mis * Defnydd o we band-eang * Hyd at 2 awr o ddefnydd o ystafell gyfarfod fesul mis * Defnydd o gyfeiriad Hafod Ceiri fel cyfeiriad cofrestredig cwmni (os oes angen) | £90 y mis drwy archeb sefydlog |
| * Mynediad parhaol at ddesg * Defnydd o we band-eang * Hyd at 6 awr o ddefnydd o ystafell gyfarfod fesul mis * Defnydd o gyfeiriad Hafod Ceiri fel cyfeiriad cofrestredig cwmni (os oes angen) | £180 y mis drwy archeb sefydlog |
| * Defnydd o gyfeiriad Hafod Ceiri fel cyfeiriad cofrestredig cwmni (dim defnydd o swyddfa, nag adnoddau, ag y ddibynnol ar archwilio cefndir natur y busnes). | £200 y flwyddyn |
| Caffi | * Paneidiau | £2 |
| * Byrbrydau | £7 |
| * Clwb Cinio | £5 y pen |
| * Pecyn Bwyd | £3 y pen |
| * Nwyddau Siop | Amrywiol |
| Unedau Llety Ymwelwyr | * Ystafell Deuluol | £80 y noson |
| * Model ‘Bunkhouse’ | £10 y gwely. |
| Awditoriwm | * Digwyddiad: Cyngherddau, Dramau, Stand-up etc | £5-£20 y pen |
| * Hurio’r Awditoriwm (Pris Llawn) | £250 |
| * Hurio’r Awditoriwm (Pris Gostyngedig) | £150 |
| * Hurio’r Awditoriwm (Rhagleni Teledu) | £1000 |
| Sinema | * Digwyddiad: | £3.50 y pen |
| * Hurio i Ddangosiad Preifat | £60 |
| * Hurio i gynnal Barti | £100 |
| Canolfan Ddehongli | * Mynediad | Am Ddim |
| N/A | * Aelodaeth ‘Cyfeillion Hafod Ceiri’ | £10 |

**Atodiad DD**

**Llif Arian: 2018-23**









